text: जनता दल (यूनाइटेड) (: जदयू) बिहार का एक प्रमुख राजनैतिक दल है। इसे बिहार व अरुणाचल प्रदेश में राज्य स्तरीय राजनीतिक पार्टी का दर्जा प्राप्त है। इस राजनीतिक दल की उपस्थिति मुख्य रूप से बिहार में है जहां यह सत्ताधारी गठबंधन राजग का नेतृत्व करता है। लोकसभा चुनाव २०१९ में १६ सीटों के साथ जदयू सत्रहवीं लोकसभा में सातवां सबसे बड़ा दल है। जनता दल (यूनाइटेड) का गठन १९९९ जनता दल के शरद यादव गुट, लोकशक्ति पार्टी और समता पार्टी के विलय के बाद किया गया। जद(यू) अब भारतीय जनता पार्टी के नेतृत्व वाले राष्ट्रीय जनतांत्रिक गठबंधन (एनडीए) का एक घटक दल है।